《减字木兰花》
清代·严绳孙

华灯影里，才饮香醪吾醉矣。试问梅花。春在红桥第几家。

韶光弹指。欲说心情都不是。目断惊鸿。暮雨萧萧几阵风。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。